ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข/น. 32/2553เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 141 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 โดยความเห็นชอบจากคณะกรรมการกํากับตลาดทุน อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ประกอบกับข้อ 17 โดยได้รับความเห็นชอบจากคณะกรรมการกํากับตลาดทุน และข้อ 19(1) และ (6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 11 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 11 ความในส่วนนี้ให้ใช้บังคับเฉพาะกับกองทุนรวมเพื่อผู้ลงทุนทั่วไป แต่ไม่รวมถึงกองทุนรวมดังต่อไปนี้ (1) กองทุนรวมวายุภักษ์ (2) กองทุนรวมตราสารแห่งทุนซึ่งมิใช่กองทุนรวมที่ลงทุนในต่างประเทศ (3) กองทุนรวมตลาดเงินที่โครงการจัดการกองทุนรวมดังกล่าวกําหนดการดํารงอายุถัวเฉลี่ยแบบถ่วงน้ําหนักของกระแสเงินสดที่จะได้รับจากทรัพย์สินที่กองทุนรวมลงทุน (portfolio duration) ณ ขณะใดขณะหนึ่งไม่เกินสามเดือน ซึ่งมีผู้ถือหน่วยลงทุนเป็นบุคคลใดหรือกลุ่มบุคคลเดียวกันใดถือหน่วยลงทุนไม่เกินร้อยละห้าสิบของจํานวนหน่วยลงทุนที่จําหน่ายได้แล้วทั้งหมด" ข้อ 2 ให้ยกเลิกความในข้อ 29 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 29 ในการขายและรับซื้อคืนหน่วยลงทุนของกองทุนรวมเปิด ให้บริษัทจัดการกองทุนรวมดําเนินการดังต่อไปนี้ (1) รับคําสั่งซื้อหรือคําสั่งขายคืนหน่วยลงทุนตามจํานวนทั้งหมดที่มีคําสั่งซื้อหรือคําสั่งขายคืนหน่วยลงทุนในวันทําการซื้อขายหน่วยลงทุน เว้นแต่กรณีตามข้อ 33 หรือข้อ 34 หรือกรณีอื่นใดที่บริษัทจัดการกองทุนรวมได้สงวนสิทธิในการขายหน่วยลงทุนไว้ในโครงการ(2) ขายหรือรับซื้อคืนหน่วยลงทุนตามจํานวนทั้งหมดที่มีคําสั่งซื้อหรือขายคืนหน่วยลงทุนด้วยราคาขายหน่วยลงทุนหรือราคารับซื้อคืนหน่วยลงทุนในวันทําการซื้อขายหน่วยลงทุน และเพิ่มจํานวนหน่วยลงทุนที่ขายหรือยกเลิกจํานวนหน่วยลงทุนที่รับซื้อคืนในวันทําการถัดจากวันทําการซื้อขายหน่วยลงทุนดังกล่าว เว้นแต่ปรากฏเหตุตามข้อ 34(3) การชําระค่าขายคืนหน่วยลงทุนให้แก่ผู้ขายคืนหน่วยลงทุน ให้เป็นไปตามหลักเกณฑ์ดังต่อไปนี้ (ก) ต้องชําระค่าขายคืนหน่วยลงทุนภายในห้าวันทําการนับแต่วันรับซื้อคืนหน่วยลงทุน เว้นแต่ในกรณีของกองทุนรวมเปิดที่ได้รับการผ่อนผันจากสํานักงานตามข้อ 29/1 หรือกองทุนรวมเปิดที่เลื่อนกําหนดชําระเงินค่าขายคืนหน่วยลงทุนตามข้อ 30 ให้ชําระค่าขายคืนหน่วยลงทุนภายในระยะเวลาที่กําหนดไว้ในข้อกําหนดดังกล่าว (ข) การชําระค่าขายคืนหน่วยลงทุนในวันทําการซื้อขายหน่วยลงทุน ให้กระทําได้เฉพาะในกรณีที่เป็นค่าขายคืนหน่วยลงทุนของกองทุนรวมตลาดเงินตามข้อ 29/2 บริษัทจัดการกองทุนรวมต้องจัดให้มีคําเตือนในใบคําสั่งขายคืนหน่วยลงทุนที่แสดงว่า ผู้ถือหน่วยลงทุนอาจไม่ได้รับชําระเงินค่าขายคืนหน่วยลงทุนภายในระยะเวลาที่กําหนด หรืออาจไม่สามารถขายคืนหน่วยลงทุนได้ตามที่มีคําสั่งไว้" ข้อ 3 ให้เพิ่มความต่อไปนี้เป็นข้อ 29/1 และข้อ 29/2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 "ข้อ 29/1 ให้บริษัทจัดการกองทุนรวมที่ได้รับการผ่อนผันระยะเวลาการคํานวณมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน และราคารับซื้อคืนหน่วยลงทุนจากสํานักงานตามประกาศนี้ ชําระค่าขายคืนหน่วยลงทุนภายในห้าวันทําการนับแต่วันคํานวณมูลค่าและราคาดังกล่าวตามที่ได้รับการผ่อนผันข้อ 29/2 ในกรณีของกองทุนรวมตลาดเงินในประเทศ บริษัทจัดการกองทุนรวมจะชําระค่าขายคืนหน่วยลงทุนในวันทําการซื้อขายหน่วยลงทุนได้ ต่อเมื่อเป็นไปตามหลักเกณฑ์ดังต่อไปนี้(1) โครงการจัดการกองทุนรวมและข้อผูกพันระหว่างผู้ถือหน่วยลงทุนกับบริษัทจัดการกองทุนรวม กําหนดเงื่อนไขของการชําระค่าขายคืนหน่วยลงทุนในวันทําการซื้อขายหน่วยลงทุนว่า บริษัทจัดการกองทุนรวมจะดําเนินการดังกล่าวต่อเมื่อค่าขายคืนหน่วยลงทุนที่ชําระไม่เกินวงเงินดังต่อไปนี้ โดยในการชําระค่าขายคืนหน่วยลงทุนดังกล่าว บริษัทจัดการกองทุนรวมจะพิจารณาตามลําดับก่อนหลัง (first come first serve basis)(ก) วงเงินสูงสุดต่อวันสําหรับการชําระค่าขายคืนหน่วยลงทุนแต่ละกองทุนรวม และ (ข) วงเงินสูงสุดต่อวันสําหรับการชําระค่าขายคืนหน่วยลงทุนให้แก่ผู้ลงทุนแต่ละราย ทั้งนี้ บริษัทจัดการกองทุนรวมต้องกําหนดวงเงินดังกล่าวในจํานวนที่ไม่เกินร้อยละแปดสิบของมูลค่ารวมของหน่วยลงทุนที่ผู้ขายคืนหน่วยลงทุนมีอยู่ในวันทําการก่อนหน้าวันรับซื้อคืนหน่วยลงทุน หรือในจํานวนที่ไม่เกินสองหมื่นบาท แล้วแต่จํานวนใดจะต่ํากว่า (2) บริษัทจัดการกองทุนรวมมีมาตรการในการบริหารสภาพคล่องของกองทุนรวมตลาดเงินอย่างเพียงพอและเหมาะสม (3) บริษัทจัดการกองทุนรวมได้เปิดเผยหลักเกณฑ์การชําระค่าขายคืนหน่วยลงทุนในวันทําการซื้อขายหน่วยลงทุนไว้ในหนังสือชี้ชวนแล้ว" ข้อ 4 ในกรณีที่กองทุนรวมตลาดเงินได้จดทะเบียนกองทรัพย์สินเป็นกองทุนรวมกับสํานักงานแล้วก่อนวันที่ประกาศนี้ใช้บังคับ แต่ไม่เป็นไปตามข้อ 11(3) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศนี้ หากกองทุนรวมตลาดเงินดังกล่าวมีบุคคลใดหรือกลุ่มบุคคลเดียวกันใดถือหน่วยลงทุนเกินกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดโดยชอบในวันก่อนวันที่ประกาศนี้ใช้บังคับ ให้บริษัทจัดการกองทุนรวมได้รับยกเว้นไม่ต้องดําเนินการตามข้อ 12 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 ในกรณีที่บุคคลหรือกลุ่มบุคคลเดียวกันตามวรรคหนึ่งมีการลงทุนหรือได้มาซึ่งหน่วยลงทุนของกองทุนรวมตลาดเงินนั้นเพิ่มเติมนับแต่วันที่ประกาศนี้ใช้บังคับและเป็นผลให้บุคคลหรือกลุ่มบุคคลเดียวกันดังกล่าวถือหน่วยลงทุนของกองทุนรวมตลาดเงินเกินกว่าร้อยละห้าสิบของจํานวนหน่วยลงทุนที่จําหน่ายได้แล้วทั้งหมด ให้บริษัทจัดการดําเนินการตามหลักเกณฑ์ในข้อ 12 โดยอนุโลม คําว่า "กลุ่มบุคคลเดียวกัน" ตามวรรคหนึ่งและวรรคสอง ให้มีความหมายเช่นเดียวกับบทนิยามของคําดังกล่าวตามที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 ข้อ 5 ประกาศนี้ให้ใช้บังคับตั้งแต่วันที่ 1 มกราคม พ.ศ. 2554 เป็นต้นไป ประกาศ ณ วันที่ 26 สิงหาคม พ.ศ. 2553(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมายเหตุ : เหตุผลในการออกประกาศฉบับนี้ คือ (1) เพื่อปรับปรุงหลักเกณฑ์เกี่ยวกับการถือ หน่วยลงทุนเกินกว่าหนึ่งในสามในส่วนที่เกี่ยวข้องกับกองทุนรวมตลาดเงิน ให้สอดคล้องกับหลักเกณฑ์ของกองทุนรวมตลาดเงินที่แก้ไขเพิ่มเติม และ (2) แก้ไขหลักเกณฑ์เกี่ยวกับการชําระ ค่าขายคืนหน่วยลงทุนให้เหมาะสมกับนโยบายของกองทุนรวมตลาดเงิน จึงจําเป็นต้องออกประกาศนี้